ተኣምር ዛ ዓዲ

ኣብ ቲ ሞጊትና ዝረታዕናሉ

ድምጺ ሓቅነትና ዘቃልሓሉ

ቀስሚ ሺላ ሽሉ ዝተቐርሰመሉ

ዳግም ስምና ክብ ኢሉ ግርማይ ባንዴርኡ ኣምበልቢሉ

 እቲ ትማሊ ንዓመጽ ዘሳሰየ ኒዮርክ ኣደባባይ

ዋርሳይ ጋሊብሉ ሰንደቑ ፈል ፈል ኣቢሉ ሓየት ግርማይ

ጸጋ እዛ ሃገር ውዑይ ዕድመ ጎበዛይ

ኣብ ኣቡዳቢ ኣመስኪሩ መኽሰብ ደበሳይ

 ቃል ኣብ ጊላዝጊ ምድረ ቻይና ሓምቢጥሉ

ዪናስ ዓንዶም ውን ብጉስጢ ዋንጫ ወሰደ ኣቢሉ

ዘመንፈስ ሰለሙን ቢርክናፋሶ ቀጠልያ ማልያ መንዚዑ

ተኣምር እዛ ዓዲ ብኣጓብዛ ኣጉላዕኪዑ

 ዮሃና ንመኹራዕቲ ሃገሮም ሃበርም

ዮሃና ኣንታ ሕቡን ህዝቢ እንሆ ቅያ ደቅኻ ይደጋገም

ተኣምራት ኣርኢዮም ውሉድካ እቶም ወረስቲ ሕድሪ

እንቋዕ መጎሰካ ሓላለይ ኩርዓት ይሰማዕካ ክብሪ

 እምበር! እቲ ንፍልሰቱ ንምጽናቱ ዝተዓጠቕሉ

ጸጋ እዛ ሃገር ምብራሱ እከይ መርበብ ዘዋፈርሉ

ኣበደን ዘበት ኣብ ኣሰር ኣለኹ ኢሉ እንሆ ስም ዓዱን ባንዴርኡን ኣምበልቢሉ

ሕርር ኩምትር ደኣ ይበሉ ሃገር እያ ቋንቁኡ መጽንዒ ቃሉ

 ተኣምር እዛ ዓዲ ገና ካልእ ከርእየና ዩ

ንብላሽ ኣይኮነን ደም ኣባጽሓ ዛርዩ

 ዮሃና ኣንታ ለዋህ ህዝቢ ዝግ ጥራይ ንበል

ምስጢር ትንግርትኻ እንድዩ እቲ ሓያል ንያትካ ዘይንደል

 ሰቲ ይነስነስ ይተዓለልልልል

 ኣሽናፊ ኣብርሃም (ኣሼ)

 ጀርመን 07/11/2016